BAGUIO CITY--- Nagbalin a nakapia ken naulimek ti pannakalagip ti maika-116 nga anibersaryo ti independence day ita nga aldaw ditoy siudad ti Baguio.
Ita'y laeng agsapa ket indaulwan ni Baguio City Mayor Mauricio Domogan ti maysa nga aktibidad iti Baguio Convention Center nga sinarunuan ti maysa a parada iti sentro ti siudad.
Iti mensahe ni Mayor Domogan, kinuna daytoy a rumbeng na laeng a raemen ken ipaayan pammateg ti panagwaywayas a ramrambakan ti tunggal maysa iti agdama.
Kinuna pay ti Mayor a nu saan a gapu kadagiti banuar ti pagilian ket saan a marikna ti tunggal maysa ti panagwaywayas.
Kabayatanna, nangipatungpal met iti tignay protesta dagiti sumagmamano a militante a grupo iti Peoples Park tapno kiddawen iti gobierno ti nadagdagus a panangdusada kadagiti opisyal a karaman iti Pork Barrel Fund Scam ken panangrisutda kadagiti pakaseknan ti pagilian.
Malaksid iti daytoy, maysa met a jobs fair ti maipatungpal idiay Kalayaan Hall ti maysa nga unibersidad ditoy siudad a paset ti pannakalagip ti independence day ita nga aldaw.
ilo_Latn ilo_Latn ilo_Latn ilo_Latn ilo_Latn ilo_Latn